***Ул.”Независимост” № 20, централа: 058/600 889; факс: 058/600 806;***

***e-mail:*** [***obshtina@dobrichka.bg***](mailto:obshtina@dobrichka.bg)***; web site:*** [***www.dobrichka.bg***](http://www.dobrichka.bg)

**ОДОБРЯВАМ:………………….**

**ИНЖ. ТОШКО ПЕТКОВ**

***Кмет на Община Добричка***

**Р Е Г Л А М Е Н Т**

***за участие в Общински спортен празник***

***„Да спортуваме заедно“ 2018***

**ЦЕЛ И ЗАДАЧИ**

Спортният празник има за цел да популяризира и масовизира спорта сред жителите от населените места на територията на Община Добричка.

1. **РЪКОВОДСТВО И ОРГАНИЗАЦИЯ**

Спортният празник се организира и провежда от Община Добричка.

**ІІ. ОБЩИ УСЛОВИЯ**

Община Добричка за втора поредна година организира спортен празник под надслов „Да спортуваме заедно“ с участието на жители от общината в аматьорски спортни състезания. Участниците ще се надпреварват в спортовете: футбол, волейбол, тенис на маса и шах. Общият награден фонд ще се разпредели между съответните спортове. Информационните и организационно-техническите разходи се поемат от организаторите.

**ІІІ. ДАТА И МЯСТО НА ПРОВЕЖДАНЕ**

Спортният празник ще се проведе на 26.05.2018 г. на спортната площадка и стадиона в село Стожер.

**ІV. ПРАВО НА УЧАСТИЕ**

Право на участие имат всички жители над 18 годишна възраст с постоянен и/или настоящ адрес в населените места на територията на Община Добричка. Всеки участник има право на участие само в една дисциплина.

**V. СЪДИИ**

Съдийството ще се осигури от ОС на БФС гр. Добрич.

**VІ. МЕДИЦИНСКО ОСИГУРЯВАНЕ И ОХРАНА**

Организаторите обезпечават спортните състезания с медицински надзор и медикаменти, както и с полицейска охрана по терените.

**VІІ. КЛАСИРАНЕ И НАГРАДИ**

Класирането се извършва на база проведените състезания за всяка спортна дисциплина, като за всеки спорт наградния фонд е следния:

**1. Футбол:**

Първо място - купа, флаг и предметна (или парична) награда

Второ място - флаг и предметна (или парична) награда

Трето място - флаг и предметна (или парична) награда

**2. Волейбол:**

Първо място - купа, флаг и предметна (или парична) награда

Второ място - флаг и предметна (или парична) награда

Трето място - флаг и предметна (или парична) награда

**3. Тенис на маса:**

Първо място - купа, флаг и предметна (или парична) награда

Второ място - флаг и предметна (или парична) награда

Трето място - флаг и предметна (или парична) награда

**4. Шах:**

Първо място - купа, флаг и предметна (или парична) награда

Второ място - флаг и предметна (или парична) награда

Трето място - флаг и предметна (или парична) награда

**VІІІ. ЗАЯВКА ЗА УЧАСТИЕ**

Заявка за участие се подава в сайта на Община Добричка до 18.05.2018 г. или в общинска администрация – отдел „ Хуманитарни дейности“ - стая 231.

**ІХ. ДОКУМЕНТИ ЗА УЧАСТИЕ**

- Списък на участниците в различните спортни дисциплини, съдържащ трите имена, дата, година на раждане и адрес. Списъка се подписва от кмета/кметски наместник на населеното място и се заверява с печата на кметството.

- Копие на лична карта.

- Документ за медицински преглед за всички участници – валидност 5 дни от датата на издаване.

**Х. ПРАВИЛА**

**Футбол**

Брой участници в отбор - 6+1 (при възможност до 3 резерви) .

Времетраене на срещата /до 4 отбора/ – 2х20 мин. с 10 мин. почивка между двете полувремена. Участниците са в една група като всеки играе срещу всеки чрез теглене на жребий. При повече от 4 отбора, времетраенето на срещата е 2х15 мин. с 10 мин. почивка между двете полувремена. Участниците теглят жребий за група и жребий в групата.

Играе се на половин терен. Размер на вратите – 3/2 м. Наказателен удар – от 7 м.

Без засади. Странично хвърляне с ръце. Хокейни смени.

При две групи, първенците играят за І и ІІ място, а вторите – за ІІІ и ІV място.

При повече от две групи, първенците от първа и трета група играят помежду си, а първенецът от втора група играе с втория от групите с най-добри показатели. Победителите играят за І и ІІ място, а победените – за ІІІ и ІV място.

***Забележка:*** *За неупоменатите правила важат правилата от Правилника на БФС.*

**Волейбол**

Брой участници в отбор - 6 (при възможност до 2 резерви) .

Времетраене на срещата – 3 гейма - до 2 победи (до 15 точки). Възможност за завъртане на състезателите.

До 4 отбора - участниците са в една група като всеки играе срещу всеки чрез теглене на жребий. При повече от 4 отбора - участниците се групират чрез жребий за група и жребий в групата.

При две групи, първенците играят за І и ІІ място, а вторите – за ІІІ и ІV място.

При повече от две групи, първенците от първа и трета група играят помежду си, а първенецът от втора група играе с втория от групите с най-добри показатели. Победителите играят за І и ІІ място, а победените – за ІІІ и ІV място.

**Тенис на маса**

Брой участници в отбор - 2.

Играят се 2 от 3 гейма.

Играе се до 11 точки, като се завъртат на четен брой точки. В зависимост от броя на отборите, заявили участие, ще се определят и групите /2 или 3 групи/. Участниците ще теглят жребий за група и жребий в групата. Първенците от групите играят всеки срещу всеки.

**Шах**

Брой участници в отбор - 2.

Броя на групите ще се определи в зависимост от броя на участващите отбори. Участниците ще теглят жребий за група и жребий в групата. В групите се играе отборно. При равенство между групите, за крайното класиране играе по един участник от отбор. Точкуване: при победа – 2 точки; при равенство – 1 точка.

**ХІ. ПРОГРАМА**

8.30 – 9.00 часа – пристигане и посрещане на участниците

9.00 – 9.30 часа – проверка на документите и построяване на отборите

9.30 часа – официално откриване на спортния празник

10.00 - 16.00 часа – спортни дисциплини

16.00 - 16.30 часа – отчитане на резултатите

16.30 часа – награждаване на победителите

***ЗАБЕЛЕЖКА: При необходимост, организаторите си запазват право на промени.***

За информация:

*Наташа Захариева – началник отдел „Хуманитарни дейности“, тел. 058/601 311*

*Даниела Тодорова - началник отдел ЕППИП , тел. 058/601 311*

*Марияна Станева – гл. експерт ОКМД, тел. 058/601 311*